豆粥
作者：釋德洪
朝代：宋

paragraphs: 出碓新秔明玉粒，落叢小豆楓葉赤。
井花洗秔勿去萁，沙瓶煮豆須彌日。
五更鍋面漚起滅，秋沼隆隆疏雨集。
急除烈焰看徐攪，豆才亦趁洄渦入。
須臾大杓傳浄甕，浪寒不興色如栗。
食餘偏稱地爐眠，白灰紅火光濛密。
金谷賓朋怪咄嗟，蔞亭君臣相記憶。
我今萬事不知佗，但覺銅瓶蚯蚓泣。